Twee dood toe trok motor glo van agter tref(Foto: Netcare 911) Twee mense is Dinsdagmiddag op die N14 in Johannesburg dood toe ŉ vragmotor vermoedelik van agter in ŉ motor vasgery het. Shawn Herbst, woordvoerder van Netcare 911, sê die ongeluk het omstreeks 15:50 op die N14 naby Beyers Nauderylaan in die rigting van Krugersdorp gebeur. “By paramedici se aankoms op die toneel het hulle ŉ man en vrou met noodlottige beserings aangetref. Daar was niks meer wat paramedici vir hulle kon doen nie,” het Herbst gesê. Die vragmotorbestuurder is nie beseer nie. Die presiese oorsaak van die botsing word ondersoek.